**«Қазақстан Республикасы Қаржы министрінің кейбір бұйрықтарына өзгерістер енгізу туралы» Қазақстан Республикасының Қаржы министрі бұйрығының жобасын** (бұдан әрі – Жоба) **қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба халықтың бұқара тобының мүддесіне әсер ететін немесе қоғамдық-саяси пікірталастар туғызатын өзгерістерді көздемейді. Жоба сыртқы экономикалық қызметтің ашықтығын арттыруға және кедендік тәртіпті нығайтуға ықпал ете отырып, оң әсерін тигізеді.

Жобаны қабылдау қоғамда әлеуметтік шиеленіс немесе наразылық тудырмайды. Керісінше, ол кедендік әкімшілендіруді жүргізу процесіне және кедендік бақылаудан, сондай-ақ бюджетке кедендік төлемдер мен салықтарды төлеуден жалтарған тұлғаларға қатысты уақтылы шаралар қабылдауға бағытталған, бұл мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарын бағалау:**

Жоба «Қазақстан Республикасындағы кедендік реттеу туралы» Қазақстан Республикасы Кодексінің 417-бабы 9-1-тармағының және 418-бабы 20-тармағының ережелерін іске асыру мақсатында әзірленген. Тиісінше, Жоба Қазақстан Республикасының Конституциясынаа және қолданыстағы өзге де Қазақстан Республикасының нормативтік құқықтық актілеріне қайшы келмейді.

Ұсынылып отырған құқықтық реттеу қажетті және негізделген болып табылады, өйткені тексерілетін тұлғаға камералдық және көшпелі кедендік тексерудің алдын ала актісін жіберу немесе табыс ету, тексерілетін тұлғаның камералдық және көшпелі кедендік тексерудің алдын ала актісіне жазбаша қарсылық беру, сондай-ақ осындай қарсылықты қарау тәртібі мен мерзімдері бекітіледі. Бұл әкімшілік практиканың құқықтық айқындылығы мен дәйектілігіне ықпал етеді.

Жоба сыртқы экономикалық қызметке қатысушылар үшін жаңа міндеттер мен шектеулер енгізбейді, тек «Қазақстан Республикасындағы кедендік реттеу туралы» Қазақстан Республикасының Кодексінде көзделген процесті реттейді.

Осылайша, Жоба заңнаманы қолданудағы құқықтық анықтықты және болжамдылықты нығайтуға ықпал етеді.

**3. Ақпараттық салдарын бағалау:**

Жобаның ақпараттық салдары елеусіз деп бағаланады, өйткені олар тексерілетін тұлғаға камералдық және көшпелі кедендік тексерудің алдын ала актісін жіберу немесе табыс ету, олардың камералдық және көшпелі кедендік тексерудің алдын ала актісіне жазбаша қарсылық білдіру, сондай-ақ осындай қарсылықты қарау тәртібі мен мерзімдерін регламенттейді, бұл осы мән-жайларды растайтын талаптар мен дәлелдемелер негізделетін мән-жайларды көрсете отырып тексерілетін тұлғалардың кедендік тексерудің алдын ала актісінің нәтижелерімен өзінің жазбаша келіспеушіліктерін білдіруге және нәтижесінде кедендік бақылаудың тиімділігін арттыруға және бюджетке түсетін түсімдердің ұлғаюына мүмкіндік береді, тиісінше көлеңкелі экономиканың үлесін қысқартуға ықпал етеді.

**4. Өзге де салдарын бағалау:**

Жоба республикалық бюджеттен қосымша шығыстарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер нормаларды техникалық реттеуге бағытталған және институционалдық реформаларды болжайды.

Өзге салдарлар болжанбайды.

**Қазақстан Республикасының**

**Қаржы министрі М. Такиев**